సత్యవరపు నాగపరమేశ్వర గుప్తా
సత్యవరపు నాగపరమేశ్వర గుప్తా ఖగోళ పరిశోధకుడు. స్టీల్ అథారిటీ ఆఫ్ ఇండియాకు చెందిన దుర్గాపూర్ ప్లాంట్ లో ఉన్నతోద్యోగం చేస్తున్నారు. ప్రముఖ ఖగోళ శాస్త్రవేత్తలైన స్టీఫెన్ హాకింగ్స్ మరియు రోజర్ పెన్ రోజ్ సిద్ధాంతాలను ఛాలెంజ్ చేసిన తెలుగు వానిగా ఖ్యాతిపొందాడు.
ఆయన 1954లో జన్మించారు. 1976లో అనంతపురం లోని జె.ఎన్.టి.యు. కాలేజ్ ఆప్ ఇంజనీరింగ్ లో బి.టెక్. (ఎలక్ట్రికల్ ) పూర్తిచేసారు.1977 మార్చి 10 నలో భిలాయి స్టీల్ ప్లాంట్ లో తన ఉద్యోగ జీవితం ప్రారంభించారు. రిటైరు అవడానికి ముందు ఆ సంస్థలో ఎ.జి.ఎంగా పనిచేసారు. ఈయన వృత్తి రీత్యా ఎలక్ట్రికల్ ఇంజనీరు అయినా ఖగోళ రహస్యాలను తెలుసుకోవాలనే అభిలాష ఎక్కువ. ఆయన ఆగస్టు 31 2014 న పదవీవిరమణ చేసారు ( రిటైరు అయినారు).
అయ్యల సోమయాజులు గణపతిశాస్త్రి
అయ్యల సోమయాజులు గణపతిశాస్త్రి (నవంబరు 17, 1878 - జూలై 27, 1936) ప్రముఖ పండితుడు, జ్యోతిష్యుడు మరియు ఆధ్యాత్మికవేత్త. రమణ మహర్షి శిష్యులలో ప్రముఖుడు. ఆయన వసిష్ఠ గణపతి ముని అనీ కావ్యకంఠ గణపతిముని అనీ ప్రసిద్ధుడు. వారు పదియేండ్ల వయసు నండే తెలుగు, సంస్కృత భాషలందును, వేదములు, తర్క శాస్త్రము, గణిత శాస్త్రము, జ్యోతిష శాస్త్రము మరియు ఆయుర్వేదములో అసమాన ప్రతిభ చూపినారు. వీరి యొక్క వాక్చాతుర్యము, సంస్కృత భాషా ప్రావీణ్యము మరియు అన్ని శాస్త్రములందును విశేష ప్రతిభతో - నవద్వీప మందు విద్వత్పరీక్ష లందు పాల్గొని ‘కావ్యకంఠ’ బిరుదమును పొందిరి. వివిధ ప్రదేశములలో తపస్సు ఆచరించి మంత్ర సిద్ది పొందినారు."